Dalene Matthee Pieternella van die Kaap
Die verhaal van Pieternella, dogter van die Deense sjirurgyn Pieter van Meerhoff en van die Hottentottin Krotoa-Eva, wat na Robbeneiland verban is. Teen hul sin word die veertienjarige Pieternella en haar jonger broer, Salomon, na voogouers op Mauritius gestuur - 'n ontstuimige seereis wat die aanloop is van baie ontberinge. Dié historiese roman gee 'n nuwe perspektief op die wrede vroeë geskiedenis van Robbeneiland, asook van die destydse strafkolonie Mauritius. Pieternella van die Kaap is die resultaat van drie jaar se intensiewe navorsing.
Pieternella van die Kaap is in Engels vertaal.
Hottentotte 'was dié Kapenaars', Die Burger, 12 April 2000
Navorsing help oortuigende beeld van tydperk skep, Die Burger, 24 Mei 2000
Dalene Matthee terug met nuwe verrassings, Rapport, 16 April 2000
Nuwe Matthee-roman dis geskiedenis as smulmaaltyd op, Rapport, 14 Mei 2000
'n Waardering van Dalene Matthee se werk, Lesing deur Franklin Sonn, 11 April 2000
Die aangryplike van die roman is die sensitiewe wyse waarop nuwe historiese werklikhede met die eg menslike bestaanstryd verweef word ... trouens dit is die storie van Suid-Afrika van toe en van nou.
Franklin Sonn, by bekendstelling
"Hierdie lywige roman is 'n bonusboek ... Jy kry in die fynste sensuele besonderhede 'n helder indruk van hoe elke sektor in die samelewing. in die sosiale prentjie van die tyd gepas word, en Matthee sit dit in fyn porselein voor as 'n smulmaaltyd ..."
"Die skrywer se vermoë om karakters te skep met wie lesers kan identifiseer, en 'n verhaal waarin onsekerheid oor hul lotgevalle die leser kan laat naels byt, maak dit 'n roman wat by 'n wye groep lesers aanklank sal vind."
Willem Burger, Kalahari.net
"Matthee slaag daarin om hierdie historiese vertellings as roman menslik oortuigend en nuut te laat klink ... Die verhaal span 'n boog: die gedwonge vaart na die ban-eiland en dan weer die gedwonge vaart terug na die Kaap."
Henriette Grové, Boeke-Beeld